**ПРАВОПИС (утврђивање)**

Драги седмаци, ове недеље сте на РТС-у имали прилике да пратите часове на којима сте утврђивали правопис. Овде су вам дати задаци да то још мало провежбате. До суботе увече пошаљите домаће задатке везане за анализу избора песама из збирке „Плави чуперак“, као што смо се договорили на почетку недеље.

Одморите се за викенд и чувајте се.Срдачно вас поздрављам!

Наставница Марија

1. У следећем низу подвуци три правилно написана примера:

Индијски Океан, Фрушка Гора, Црни Тимок, Бања Ковиљача, Бела Паланка

1. Препиши писаним словима следеће реченице:

А) НА НОРВЕШКОЈ ОБАЛИ АТЛАНТСКОГ ОКЕАНА НАЛАЗИ СЕ ОПАСНИ МОРСКИ ВРТЛОГ МАЛСТРЕМ

Б) У СРЕДИШТУ МЛЕЧНОГ ПУТА СНИМЉЕНА ЈЕ ЗВЕЗДА ЗА КОЈУ АСТРОНОМИ ПРОЦЕЊУЈУ ДА ЈЕ СТО ПУТА ВЕЋА ОД СУНЦА

Б) У ЈУНУ 1931 ДОГОДИЛА СЕ КАТАСТРОФАЛНА ПОПЛАВА РЕКЕ ХОАНГХО, КОЈУ СУ КИНЕЗИ НАЗВАЛИ РЕКА ХИЉАДЕ НЕВОЉА

1. Следеће реченице препиши правилно писаним словима:

А) ПОСЕТИЛИ СМО МУЗЕЈ ИЛУЗИЈА КОЈИ СЕ НАЛАЗИ У НУШИЋЕВОЈ УЛИЦИ

Б) НОВИ ЧЛАНОВИ СЕ УПИСУЈУ У БИБЛИОТЕКУ ГРАДА БЕОГРАДА

1. Замисли да путујеш кроз свет маште. Осмисли маштовите вишечлане географске називе и напиши их на линији.